MESTSKÝ ÚRAD V ŽILINE

Materiál na rokovanie pre
Mestské zastupiteľstvo v Žiline

								

Číslo materiálu: _____/2013

K bodu programu

DOTADOK č. 2  
K ZÁSADÁM ODMEŇOVANIA 
POSLANCOV MESTSKÉHO ZASTUPITEĽSTVA V ŽILINE

Materiál obsahuje: 				      		Materiál prerokovaný:

1.	Návrh na uznesenie					Mestská rada (25.11.2013)
2.	Dôvodová správa						Finančná komisia
3.	Materiál – Dodatok č. 2
4.	Príloha – úplné znenie Zásad odmeňovania poslancov Mestského zastupiteľstva v Žiline						

Predkladá: 

Ing. Igor Choma
primátor mesta Žilina

Zodpovedný za vypracovanie:

Mgr. Jana Brathová
vedúca odboru vnútorných vecí

Žilina, december 2013

NÁVRH NA UZNESENIE

Uznesenie č.__/2013

Mestské zastupiteľstvo v Žiline

I.	schvaľuje

1.	Dodatok č. 2 k Zásadám odmeňovania poslancov Mestského zastupiteľstva v Žiline, ktorý nadobúda účinnosť dňom schválenia.

DÔVODOVÁ SPRÁVA

Materiál sa predkladá Mestskému zastupiteľstvu v Žiline ako iniciatívny s cieľom doplniť Článok 4b - „Mimoriadne odmeny zástupcov primátora mesta“ v Zásadách odmeňovania poslancov Mestského zastupiteľstva v Žiline, keďže zákon č. 369/1990 Zb. o obecnom zriadení v znení neskorších predpisov ani iný právny predpis neustanovuje výšku vyplatenia mimoriadnej odmeny poslancom, ktorí boli poverení primátorom mesta, výkonom funkcie zástupcu primátora mesta. Navrhovanou úpravou umožníme udeliť aj zástupcom primátora mimoriadnu odmenu najmä s poukazom na okruh činností, časovú náročnosť a mieru zodpovednosti, spojené s výkonom ich funkcie. Zároveň tiež bude stanovená presná limitácia hornej výšky takejto odmeny, a to maximálne do výšky mesačnej odmeny schválenej uznesením.

Podľa § 25 ods. 9 zákona č. 369/1990 Zb. o obecnom zriadení v znení neskorších predpisov môže obec za výkon funkcie poslanca poskytnúť odmenu najmä vzhľadom na úlohy a časovú náročnosť výkonu funkcie. 

Pre prehľadnosť pripájame aj text zásad v úplnom znení, pričom predmetná zmena je v materiáli vyznačená červenou.

Mestské zastupiteľstvo v Žiline v súlade s § 11 ods. 4 písm. k) zákona č. 369/1990 Zb. o obecnom zriadení v znení neskorších predpisov schvaľuje

DODATOK č. 2 K ZÁSADÁM ODMEŇOVANIA
POSLANCOV MESTSKÉHO ZASTUPITEĽSTVA V ŽILINE

Čl. 1
Predmet dodatku

Za článok 4a Zásad odmeňovania poslancov Mestského zastupiteľstva v Žiline účinných      od 01.02.2011 a Dodatku č. 1 k zásadám odmeňovania poslancov mestského zastupiteľstva v Žiline účinných od 13.09.2013, sa vkladá nový článok 4b, ktorý znie:

„Čl. 4b
Mimoriadne odmeny zástupcov primátora mesta

Poslancom - zástupcom primátora, ktorí boli poverení primátorom mesta Žilina v zmysle zákona jeho zastupovaním, môže Mestské zastupiteľstvo v Žiline schváliť mimoriadnu odmenu, ktorá závisí od rozsahu poverenia, úloh a časovej náročnosti výkonu funkcie. Výšku odmeny schvaľuje Mestské zastupiteľstvo v Žiline na návrh primátora mesta a to maximálne do výšky mesačnej odmeny schválenej uznesením.“

Čl. 2
Záverečné ustanovenia

Tento dodatok č. 2 schválilo Mestské zastupiteľstvo v Žiline svojim uznesením č. _______ dňa ___________ a nadobúda účinnosť dňa _____________.

V Žiline dňa ___________

                Ing. Igor Choma
                           primátor mesta Žilina

Mestské zastupiteľstvo v Žiline v súlade s § 11 ods. 4 písm. k) zákona č. 369/1990 Zb. o obecnom zriadení v znení neskorších predpisov schvaľuje

ZÁSADY ODMEŇOVANIA
POSLANCOV MESTSKÉHO ZASTUPITEĽSTVA V ŽILINE

(úplné znenie)

ČASŤ PRVÁ
VŠEOBECNÉ USTANOVENIA

Čl. 1
Úvodné ustanovenia

Zásady odmeňovania poslancov Mestského zastupiteľstva v Žiline (ďalej len „zásady“) upravujú výšku a pravidlá poskytovania odmien poslancom Mestského zastupiteľstva v Žiline v nadväznosti na § 25 ods. 5 a 9 zákona č. 369/1990 Zb. o obecnom zriadení v znení neskorších predpisov.

ČASŤ DRUHÁ
ODMENY A PRÍSPEVKY

Čl. 2
Odmena za výkon funkcie poslanca mestského zastupiteľstva

1.	Poslancovi Mestského zastupiteľstva v Žiline (ďalej len „poslanec mestského zastupiteľstva“) patrí odmena za výkon funkcie poslanca mestského zastupiteľstva vo výške 180,-€. 

2.	V prípade, že sa poslanec nezúčastní zasadnutia mestského zastupiteľstva, ktoré bolo zvolané v zmysle schváleného harmonogramu zasadnutí, pričom svoju neúčasť ospravedlní, patrí mu odmena podľa ods. 1 tohto článku znížená o 50 %. 

3.	V prípade, že sa poslanec nezúčastní zasadnutia mestského zastupiteľstva, ktoré bolo zvolané v zmysle schváleného harmonogramu zasadnutí, pričom svoju neúčasť neospravedlní, odmena podľa ods. 1 tohto článku mu nepatrí.  

4.	V prípade, že sa poslanec nezúčastní mimoriadneho zasadnutia mestského zastupiteľstva, pričom svoju neúčasť ospravedlní, patrí mu odmena podľa ods. 1 tohto článku znížená o 20%.

5.	V prípade, že sa poslanec nezúčastní mimoriadneho zasadnutia mestského zastupiteľstva, pričom svoju neúčasť neospravedlní, patrí mu odmena podľa ods. 1 tohto článku znížená o 50 %.

Čl. 3
Odmena člena mestskej rady

1.	Poslancovi mestského zastupiteľstva, ktorý je členom Mestskej rady v Žiline, patrí odmena člena mestskej rady vo výške 30,-€.
2.	V prípade, že sa člen mestskej rady nezúčastní zasadnutia mestskej rady, ktoré bolo zvolané v zmysle schváleného harmonogramu zasadnutí, pričom svoju neúčasť ospravedlní, patrí mu odmena podľa ods. 1 tohto článku znížená o 50 %.

3.	V prípade, že sa člen mestskej rady nezúčastní zasadnutia mestskej rady, ktoré bolo zvolané v zmysle schváleného harmonogramu zasadnutí, pričom svoju neúčasť neospravedlní, odmena podľa ods. 1 tohto článku mu nepatrí.

4.	V prípade, že sa člen mestskej rady nezúčastní mimoriadneho zasadnutia mestskej rady, pričom svoju neúčasť ospravedlní, patrí mu odmena podľa ods. 1 tohto článku znížená o 20 %.

5.	V prípade, že sa člen mestskej rady nezúčastní mimoriadneho zasadnutia mestskej rady, pričom svoju neúčasť neospravedlní, patrí mu odmena podľa ods. 1 tohto článku znížená o 50 %.

Čl. 4
Odmena predsedu, člena a sekretára komisie mestského zastupiteľstva

1.	Poslancovi mestského zastupiteľstva, ktorý je predsedom komisie mestského zastupiteľstva, patrí odmena predsedu komisie mestského zastupiteľstva vo výške 40,-€.

2.	Poslancovi mestského zastupiteľstva, ktorý je členom komisie mestského zastupiteľstva, patrí odmena člena komisie mestského zastupiteľstva vo výške 20,-€.

3.	V prípade, že sa člen komisie mestského zastupiteľstva nezúčastní zasadnutia komisie, pričom svoju neúčasť ospravedlní, patrí mu odmena podľa ods. 2 tohto článku znížená o 50 %.

4.	V prípade, že sa člen komisie mestského zastupiteľstva nezúčastní zasadnutia komisie, pričom svoju neúčasť neospravedlní, odmena podľa ods. 2 tohto článku mu nepatrí.

5.	Poslancovi mestského zastupiteľstva, ktorý je členom viacerých komisií mestského zastupiteľstva, sa na účely nároku na odmenu člena komisie mestského zastupiteľstva posudzuje každé členstvo samostatne a za každé mu patrí odmena člena komisie mestského zastupiteľstva.

6.	V prípade súbehu výkonu  funkcie člena komisie mestského zastupiteľstva a predsedu inej komisie mestského zastupiteľstva, má poslanec mestského zastupiteľstva nárok na odmenu podľa týchto zásad za každú funkciu. 

7.	Sekretárovi komisie mestského zastupiteľstva, ktorý je zamestnancom mesta, patrí odmena vo výške 15,-€ mesačne.

Čl. 4a
Odmena za občiansky obrad alebo slávnosť

Poslancovi mestského zastupiteľstva, ktorý bol poverený Mestským zastupiteľstvom v Žiline výkonom funkcie sobášiaceho poslanca, patrí odmena ako obradovému rečníkovi v zmysle interného predpisu Mesta Žilina vo výške 8,20 € za každý občiansky obrad alebo slávnosť.

Čl. 4b
Mimoriadne odmeny zástupcov primátora mesta

Poslancom - zástupcom primátora, ktorí boli poverení primátorom mesta Žilina v zmysle zákona jeho zastupovaním, môže Mestské zastupiteľstvo v Žiline schváliť mimoriadnu odmenu, ktorá závisí od rozsahu poverenia, úloh a časovej náročnosti výkonu funkcie. Výšku odmeny schvaľuje Mestské zastupiteľstvo v Žiline na návrh primátora mesta a to maximálne do výšky mesačnej odmeny schválenej uznesením.

Čl. 5
Príspevok na mobilný telefón

Poslancovi mestského zastupiteľstva patrí príspevok na mobilný telefón vo výške 15,-€.

ČASŤ TRETIA
SPOLOČNÉ A ZÁVEREČNÉ USTANOVENIA

Čl. 6
Spoločné ustanovenia

1.	Odmeny a príspevok sa vyplácajú mesačne.

2.	Odmeny podľa týchto zásad patria poslancom i v kalendárnom mesiaci, v ktorom nedošlo k zasadaniu príslušného orgánu. V prípade, že príslušný orgán zasadol viac ako jedenkrát v kalendárnom mesiaci, odmena sa poskytne iba raz.

3.	V prípade, že príslušný orgán zasadá viackrát v kalendárnom mesiaci a odmena má byť podľa týchto zásad znížená za neúčasť, posudzuje sa každá neúčasť samostatne.

4.	V prípade, že poslanec mestského zastupiteľstva je i členom mestskej rady a prípadne i členom resp. predsedom komisie, patrí mu odmena za každú činnosť.

5.	V prípade zníženia odmien podľa podmienok určených v týchto zásadách sa odmena v zníženej výške zaokrúhľuje na celé euro nahor.

6.	V prípade, že mesto uhradí zamestnávateľovi poslanca na požiadanie náhradu za vyplatenú náhradu mzdy alebo inej odmeny za prácu, resp. poskytne poslancovi, ktorý nie je v pracovnom alebo obdobnom pomere náhradu ušlého zárobku, zníži sa poslancovi odmena za výkon tej funkcie resp. účasti za ktorú, sa náhrada poskytuje. Odmena sa kráti do výšky poskytnutej náhrady. V prípade, že náhrada presahuje výšku odmeny, odmena nebude vyplatená vôbec.

7.	V prípade zániku mandátu poslanca v priebehu kalendárneho mesiaca sa poskytne príspevok za mobilný telefón úmerne k počtu dní trvania mandátu poslanca v kalendárnom mesiaci. Ostatné odmeny podľa týchto zásad budú vyplatené alikvotne ku dňu trvania mandátu poslanca a budú znížené iba v prípade, že nedôjde k zasadnutiu príslušného orgánu.

Čl. 7
Záverečné ustanovenia

1.	Zásady odmeňovania poslancov Mestského zastupiteľstva v Žiline schválilo Mestské zastupiteľstvo v Žiline svojim uznesením č. 13/2011 dňa 24.01.2011.

2.	Zásady odmeňovania poslancov Mestského zastupiteľstva v Žiline nadobúdajú účinnosť 01.02.2011.

Ing. Igor Choma
primátor mesta Žilina